**נכיר את השיניים**

**⏴ במבט חדש לכיתה ב**

**היקף יחידת הלימוד:** שיעור

**עמוד:** 24 - 26

# מטרות

* התלמידים יערכו תצפית בשיניים.
* התלמידים ישוו בין השיניים: שהשיניים דומות בגודל (קטנות בדרך כלל), בצורה (צורה אופיינית של האיבר), בצבע (לבן), במיקום (קבועות בחניכיים) והן שונות בגודל, בצורה( רחבות, צרות, שטוחות, מחודדות), במיקום שלהן בחניכיים בגוון.

**הערכות לשיעור**

* מומלץ לקרוא [בקישור הבא](https://mabat.tau.ac.il/%d7%a1%d7%91%d7%99%d7%91%d7%95%d7%aa-%d7%9c%d7%9e%d7%99%d7%93%d7%94/%d7%9b%d7%99%d7%aa%d7%94-%d7%91/%d7%93%d7%91%d7%a8%d7%99-%d7%a8%d7%a7%d7%a2-%d7%9b%d7%99%d7%aa%d7%94-%d7%91/%d7%a8%d7%a7%d7%a2-%d7%9e%d7%93%d7%a2%d7%99-%d7%94%d7%a9%d7%99%d7%a0%d7%99%d7%99%d7%9d-%d7%a9%d7%9c%d7%a0%d7%95/) את הרקע התיאורטי המדעי לנושאים שבפרק הראשון.  
  שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.
* מומלץ לקרוא את **ההבהרות מתודיות** המתייחסות לנושאי הלימוד במדריך למורה, עמודים 71 - 72.
* להכין כרטיסי מילים **שיניים, חניכיים**
* להכין את רשימת הציוד שבעמוד 24.

**מהלך השיעור (ראו בעמודים הבאים).**

# מהלך השיעור: נכיר את השיניים

| **מרכיבי מעגל הלמידה** | **פעילויות** |
| --- | --- |
| פתיחה | שיעור זה מתייחס לסוגים שונים של שיניים שיש לאדם ולתפקודיהן: חותכות, ניבים וטוחנות. המשימות בתת פרק זה משלבות מיומנויות של תצפית, זיהוי פרטים בפה בעזרת איורים, השוואה בין דגם למציאות ותרגום מידע מילולי למידע בטבלה משווה.  קוראים את קטע הפתיחה **נכיר את השיניים**, עמוד 24 ומקיימים דיון על דברי שי ושני בעזרת השאלות הבאות:   * למה התכוונה שני בדבריה, "שמתי לב שהשיניים שלי אותו הדבר אבל הן לא דומות". (מיקום כללי דומה, צורה כללית דומה אך יש הבדל בצורה, צבע, גודל). * למה לשי השיניים נראות בדיוק אותו הדבר? * מה אתם חושבים, דומה או לא דומה? * אילו יכולתם לשוחח עם שי, מה הייתם אומרים לו?   מטרת הפתיחה לברר מהו הידע המוקדם שלהם, הנרכש והאינטואיטיבי, בנוגע לסוגי השיניים בפה. הילדים יודעים לזהות את האיבר הקרוי שן ולכן הם גם יטענו שהשיניים דומות אך מבחינים במאפיינים ייחודיים שיש לכל סוג ולכן יטענו שהשיניים אינן נראות אותו הדבר. |
| התנסות | מבצעים את המשימה **מראה השיניים בפה**, עמודים 24 - 26.  במשימה התלמידים חוקרים את מראה השניים ומקומן בפה באמצעות תצפית. |
| המשגה | מסכמים את התצפית במליאת הכיתה.  כדי ליצור הכללה, חשוב לאפשר לתלמידים לדווח על הממצאים האישיים שלהם במליאת  הכיתה ואחר כך להשוות בין הממצאים. כך אפשר יהיה להראות שהמסקנה שאליה הגיעו בממד האישי תקפה גם לממד הקבוצתי. ו גם הזדמנו להוראה מפורשת של מיומנות החשיבה השוואה.  בשלב ראשון מבקשים לתאר את המאפיינים של השיניים השונות.  בשלב הבא מנסים להגיע להכללות בעזרת השוואה: השיניים שלנו דומות בגודל (קטנות בדרך כלל), בצורה (צורה אופיינית של האיבר), בצבע (לבן על גווניו), במיקום (קבועות בחניכיים) והן שונות בגודל בצורה, במיקום בחניכיים בגוון. |
| יישום | מחברים משפט עם המילים **חניכיים, שיניים** |
| סיכוםורפלקציה | מה היה מעניין בשיעור?  איזה דבר חדש למדתם?  מה למדתם באמצעות התצפית בשיניים? |